Fáséð steintegund kom með hafís frá Grænlandi
"Ég var að leita að mink norður með ströndinni í fyrravetur þegar steinninn sá arna varð á vegi mínum, innan um annað fjörugrjót, þar sem heitir Balar. Ég ætlaði svo að sækja hann þegar betur hentaði en fann hann ekki aftur fyrr en nú síðla vetrar," segir Guðbrandur Sverrisson, bóndi á Bassastöðum.
Hér er um fáséða steintegund að ræða, sem tilheyrir ekki íslenskri berggerð. Hann er kominn frá Grænlandi og nefnist granít. Ljóst er að hann hefur borist til Íslands með hafís.
Guðbrandur segir að ekkert sé hægt að fullyrða um hve lengi hann hafi verið þarna, það geti verið einhverjir áratugir eða jafnvel aldir. Steinninn sé bæði nokkuð veðraður og hafi nuddast við að veltast innan um annað fjörugrjót. "Það eru smáar agnir í honum í mörgum litum sem glitra þegar sólin skín," segir Guðbrandur. Hann áætlar að steinninn sé um eða yfir 200 kg að þyngd.
Ströndum. Morgunblaðið.
"Ég var að leita að mink norður með ströndinni í fyrravetur þegar steinninn sá arna varð á vegi mínum"
Hér er um fáséða steintegund að ræða, sem tilheyrir ekki íslenskri berggerð.
Hann er kominn frá Grænlandi og nefnist granít.
Ljóst er að hann hefur borist til Íslands með hafís.